**מילון מונחים - מערכת מסחר**

**מערכת מסחר.** מערכת המאפשרת תשתית מסחר בין מוכרים וקונים. המערכת מורכבת מאוסף חנויות.

**חנות.** חלק מהמערכת אשר מכיל פרטים מזהים ומלאי מוצרים [ראה [**מוצר**](#מוצר)].

**מוצר.** חלק מחנות אשר מכיל מאפיינים שונים.

**משתמש מערכת.** ממלא תפקידים שונים במערכת – מוכר [ראה [**מוכר**](#מוכר)], קונה [ראה [**קונה**](#קונה)], מנהל [ראה [**מנהל מערכת**](#מנהלמערכת)]. יכול למלא יותר מתפקיד אחד.

**מוכר.** משתמש מערכת אשר הינו בעל חנות [ראה [**בעל חנות**](#בעלחנות)].

**קונה.** משתמש מערכת אשר קונה מחנויות, יכול להיות אורח [ראה [**אורח**](#אורח)] או מנוי [ראה [**מנוי**](#מנוי)].

**מנהל מערכת.** משתמש מערכת אשר מתייחס לפניות קונים ומוכרים, שומר על מסחר הוגן וחוקי ודואג לפעילות תקינה של המערכת.

**בעל חנות.** משתמש מערכת אשר בבעלותו חנות [ראה [**חנות**](#חנות)]. רשאי להגדיר מדיניות קניה [ראה [**מדיניות קניה**](#מדיניותקניה)] בחנות, לנהל את מלאי המוצרים [ראה [**מלאי מוצרים**](#מלאימוצרים)] בחנות ולהגדיר מדיניות הנחות [ראה [**מדיניות** **הנחות**](#מדיניותהנחות)] בחנות. בנוסף רשאי להגדיר בעלי חנות ומנהלי חנות [ראה [**מנהל חנות**](#מנהלחנות)] נוספים עבור חנותו.

**מדיניות קניה.** מורכבת מסוגים שונים של קנייה, אופציות רכישה [ראה [**אופציות רכישה**](#אופציותרכישה)], וחוקים להפעלתם ושילובם בחנות. מוגדרת על ידי בעל החנות.

**מלאי מוצרים.** המוצרים אשר בבעלות בעל חנות וזמינים בחנות.

**מדיניות הנחות.** מורכבת מסוגי הנחות שונות, וחוקים להפעלת הנחות ושילובן. מוגדרת על ידי בעל החנות.

**מנהל חנות.** מתמנה על ידי בעל חנות אשר קובע הרשאות ניהול עבורו בחנות.

**מנוי.** משתמש אשר רשום למערכת המסחר [ראה [**מערכת מסחר**](#מערכתמסחר)].

**אורח.** משתמש אשר אינו רשום למערכת המסחר [ראה [**מערכת מסחר**](#מערכתמסחר)].

**שירותים חיצוניים.** שירותים הניתנים למערכת המסחר ממערכות חיצוניות שונות לצורך ביצוע פעולות ספציפיות, כגון גביית כספים ואספקת מוצרים.

**עגלת קניות.** מורכבת מאוסף כל סלי הקניה [ראה [**סל קניה**](#סלקניה)] של קונה. יחידה עבור כל קונה. בבעלותו הבלעדית של קונה ולא ניתנת לשינוי על ידי שום משתמש אחר.

**סל קניה.** אוסף מוצרים של קונה בחנות. לכל היותר אחד בחנות לכל קונה.

**מייסד חנות.** בעל החנות הראשון של אותה חנות.

**תלונה.** נשלחת למנהלי המערכת [ראה [**מנהל מערכת**](#מנהלמערכת)] בעקבות רכישה שבוצעה במקרה של הפרת אילוץ יושרה.

**ביקורת.** נכתבת על ידי קונה בנוגע למוצר אותו רכש.

**חנות לא פעילה.** חנות אשר נסגרה על ידי מייסד החנות. לא ניתנת לצפייה על ידי משתמשים שאינם בעלי החנות או מנהלי מערכת המסחר.

**אופציות רכישה.** ישנן 4 אופציות לרכישה – קניה מיידית, הגשת הצעה-קניה, מכירה פומבית, הגרלה.