**מילון מונחים - מערכת מסחר**

**מערכת מסחר.** מערכת המאפשרת תשתית מסחר בין מוכרים וקונים. המערכת מורכבת מאוסף חנויות.

**חנות.** חלק מהמערכת אשר מכיל פרטים מזהים ומלאי מוצרים [ראה **מוצר**].

**מוצר.** חלק מחנות אשר מכיל מאפיינים שונים.

**משתמש מערכת.** ממלא תפקידים שונים במערכת – מוכר [ראה **מוכר**], קונה [ראה **קונה**], מנהל [ראה **מנהל מערכת**]. יכול למלא יותר מתפקיד אחד.

**מוכר.** משתמש מערכת אשר הינו בעל חנות [ראה **בעל חנות**].

**קונה.** משתמש מערכת אשר קונה מחנויות, יכול להיות אורח [ראה **אורח**] או מנוי [ראה **מנוי**].

**מנהל מערכת.** משתמש מערכת אשר מתייחס לפניות קונים ומוכרים, שומר על מסחר הוגן וחוקי ודואג לפעילות תקינה של המערכת.

**בעל חנות.** משתמש מערכת אשר בבעלותו חנות [ראה **חנות**]. רשאי להגדיר מדיניות קניה [ראה **מדיניות קניה**] בחנות, לנהל את מלאי המוצרים [ראה **מלאי מוצרים**] בחנות ולהגדיר מדיניות הנחות [ראה **מדיניות** **הנחות**] בחנות. בנוסף רשאי להגדיר בעלי חנות ומנהלי חנות [ראה **מנהל חנות**] נוספים עבור חנותו.

**מדיניות קניה.** מורכבת מסוגים שונים של קנייה וחוקים להפעלתם ושילובם בחנות. מוגדרת על ידי בעל החנות.

**מלאי מוצרים.** המוצרים אשר בבעלות בעל חנות וזמינים בחנות.

**מדיניות הנחות.** מורכבת מסוגי הנחות שונות, וחוקים להפעלת הנחות ושילובן. מוגדרת על ידי בעל החנות.

**מנהל חנות.** מתמנה על ידי בעל חנות אשר קובע הרשאות ניהול עבורו בחנות.

**מנוי.** משתמש אשר רשום למערכת המסחר [ראה **מערכת מסחר**].

**אורח.** משתמש אשר אינו רשום למערכת המסחר [ראה **מערכת מסחר**].

**שירותים חיצוניים.** שירותים הניתנים למערכת המסחר ממערכות חיצוניות שונות לצורך ביצוע פעולות ספציפיות, כגון גביית כספים ואספקת מוצרים.

**עגלת קניות.** מורכבת מאוסף כל סלי הקניה [ראה **סל קניה**] של קונה. יחידה עבור כל קונה. בבעלותו הבלעדית של קונה ולא ניתנת לשינוי על ידי שום משתמש אחר.

**סל קניה.** אוסף מוצרים של קונה בחנות. לכל היותר אחד בחנות לכל קונה.

**מייסד חנות.** בעל החנות הראשון של אותה חנות.

**תלונה.** נשלחת למנהלי המערכת [ראה **מנהל מערכת**] בעקבות רכישה שבוצעה במקרה של הפרת אילוץ יושרה.

**ביקורת.** נכתבת על ידי קונה בנוגע למוצר אותו רכש.

**חנות לא פעילה.** חנות אשר נסגרה על ידי מייסד החנות. לא ניתנת לצפייה על ידי משתמשים שאינם בעלי החנות או מנהלי מערכת המסחר.